Cəmil Əmirov

**Cəmil Fikrət oğlu Əmirov** — Azərbaycan bəstəkarı, cazmen, Azərbaycan Respublikasının xalq artisti (2018), Azərbaycan Respublikası Prezidentinin fərdi təqaüdçüsü (2020-ci ildən). Bakı Musiqi Akademiyasının elmi tədqiqat laboratoriyasının böyük elmi işçisi.

## Həyatı
Cəmil Fikrət oğlu Əmirov 3 may 1957-ci ildə görkəmli Azərbaycan bəstəkarı Fikrət Əmirovun ailəsində anadan olub. 1965–1975-ci illərdə Bülbül adına orta ixtisas musiqi məktəbində fortepiano sinfində təhsil alıb.1975–1980-ci illərdə Üzeyir Hacıbəyov adına Azərbaycan Dövlət Konservatoriyası (indiki BMA) Bəstəkarlıq fakültəsində Cövdət Hacıyevın sinifini bitirib.Daha sonra 1980–1982-ci illərdə aspirantura təhsili alıb.

## Ailəsi
* Atası Fikrət Əmirov
* Anası Aidə Əmirova
* Bacısı Sevil Əmirova

## Əmək fəaliyyəti
* Azərbaycan Dövlət Kamera Orkestri (1978–1983)
* Fortepiano və klavesin ifaçısı kimi Azərbaycan Televiziya və radio Komitəsinin "Qobustan" estrada – folklor ansamblının rəhbəri (1983−1985)
* Azərbaycan Dövlət Televiziya və Radio Komitəsinin Rafiq Babayevin rəhbərlik etdiyi ansamblın solisti (1985–1989)
* Azərbaycan Dövlət "Muğam" teatrının musiqi rəhbəri (1989−1990)
* Azərbaycan Dövlət Televiziya və Radio Komitəsinin Rafiq Babayevin rəhbərlik etdiyi ansamblın solisti (1990 – 1991)
* Azərbaycan Dövlət Kamera Orkestrinin fortepiano və klavesin alətinin solisti
* "Qaya" Dövlət estrada-simfonik orkestrinin musiqi rəhbəri (1991−1992)
* Bakı şəhər Mədəniyyət idarəsinin Caz klubun rəhbəri (1992)
* R.Babayevin rəhbərlik etdiyi "Cəngi" ansamblı (1992−1995)
* Ü.Hacıbəyli adına BMA-nın elmi tədqiqat laboratoriyasının böyük elmi işçisi (2009-cu ildən bu günə qədər)
* Konsert fəaliyyəti: Gənclər və tələbələrin Ümümdünya festivalı (Moskva,1985)
* Beynəlxalq caz festivalı (Tbilisi, 1986)
* "Gaudemus" Beynəlxalq musiqi həftəsi (Bolqarıstan-1988, Hollandiya-1989)
* Etno musiqisinin Ümümdünya festivalı (Hamburq, 1999, Dakar, Sineqal 1993)
* "Gülüm" layihəsinin iştirakçısı "SAVAB" ansamblının musiqi rəhbəri (Bakı, 2002)
* Etnomusiqinin Ümümdünya festivalında "SAVAB" ansamblının musiqi rəhbəri (İstanbul, 2005)
* Ümümdünya caz festivalı (Astana,2006)
* Bir sıra sənədli və animassiya filmlərinə, tamaşalara, müxtəlif tərkibli ansambllar üçün instrumental musiqinin və mahnıların müəllifi

## Mükafatları
* "Azərbaycan Respublikasının əməkdar incəsənət xadimi" fəxri adı — 16 sentyabr 2006
* "Azərbaycan Respublikasının xalq artisti" fəxri adı — 27 may 2018
* Azərbaycan Respublikası Prezidentinin mükafatı — 6 may 2016, 1 may 2017-ci ildə, 9 may 2018 10 may 2019
* Azərbaycan Respublikası Prezidentinin fərdi təqaüdü — 7 may 2020-ci ildən

## Elmi əsərləri
F.Əmirov və C.Hacıyevin həyat və yaradıcılıqları haqqında bir neçə populyar qəzet və jurnallarda məqalələri çap olunub. H.Əliyev fondu tərəfindən nəşr olunan "F.Əmirov — Ömrün səhifələri" və əsərlərindən ibarət antologiyanın müəllifidir.

## Filmoqrafiya
* Armudu (film, 1986)
* Bir dəfə görmək... (film, 1984)
* Dəvətnamə (film, 1989)
* Həvəskarlar və ya peşəkarlar (film, 1987)
* İkinci həyat (film, 1984)
* Kədərimiz... Vüqarımız...
* Qudyalçay (film, 2001)
* Oktyabr və Azərbaycan (film, 1987)
* Oyun (film, 1996)
* Sakit Yonun macəraları (film, 1985)
* Talada ev (film, 1986)
* Təkəlduz (film, 1985)
* Bahar əyləncələri (film, 1989)

## İstinadlar

## Video
* Cəmil Əmirov — Qış nağılı
* Cəmil Əmirov və "Savab" qrupu — Laylay — Fikrət Əmirovun eyniadlı mahnısının caz improvizasiyası
* Cəmil Əmirov və "Savab" qrupu — Fayton
* Cəmil Əmirov və "Savab" qrupu — Talisman
* Cəmil Əmirov və "Savab" qrupu — Tonqal
* Cəmil Əmirov və "Savab" qrupu — Freska
* Cəmil Əmirov — Ayrılıq
* Cəmil Əmirov — Cıdır